ཚོགས་ཐོག་ཏུ་བསྟན་དོན།མི་རིགས་ས་ཁུལ་གྱི་དཔལ་འབྱོར་སྤྱི་ཚོགས་འཕེལ་རྒྱས་སུ་གཏོང་བའི་བྱ་བར་རྒྱབ་སྐྱོར་བྱེད་རྒྱུ་ནི།ཀྲུང་དབྱང་གི་གཞི་རྩའི་བྱེད་ཕྱོགས་ཤིག་རེད།འབྱོར་འབྲིང་སྤྱི་ཚོགས་ཕྱོགས་ཡོངས་ནས་འགྲུབ་པར་བྱེད་པའི་དམིགས་འབེན་དམ་པོར་དམིགས་ནས།རིགས་སོ་སོའི་མང་ཚོགས་ཀྱི་རེ་བ་གསར་བ་དང་མཐུན་པར་བྱེད་དགོས་པ་དང་།བཅོས་སྒྱུར་སྒོ་འབྱེད་གཏིང་ཟབ་དུ་སྤེལ་བ།རྒྱ་ཆེའི་ལས་བྱེད་པ་དང་མང་ཚོགས་ཀྱི་བརྩོན་སེམས་སྐུལ་ནས།ཚོང་རའི་གསོན་ཤུགས་དང་སྤྱི་ཚོགས་རིང་ལུགས་གསར་སྐྲུན་གསར་བཟོའི་སྤྲོ་སེམས་སྐུལ་དགོས་པ་དང་།མི་རིགས་ས་ཁུལ་གྱི་ཁྱད་སྟོབས་བཟང་པོ་འདོན་སྤེལ་བྱས་ནས།ཕྱོགས་སོ་སོའི་རྒྱབ་སྐྱོར་བྱེད་ཤུགས་ཇེ་ཆེར་གཏོང་བ་དང་།རང་སྟེང་གི་འཕེལ་རྒྱས་ནུས་པ་ཇེ་མཐོར་བཏང་ནས།འཕེལ་རྒྱས་ཀྱི་སྦས་ཤུགས་འདོན་དགོས།སྤྱི་ཚོགས་ལས་དོན་འཕེལ་རྒྱས་སུ་བཏང་ནས།དམངས་འཚོ་བྱ་བ་ཇེ་བཟང་དུ་གཏོང་བར་སྔར་ལས་དོ་སྣང་བྱེད་པ་དང་།དྲང་བདེན་དྲང་བཞག་བྱ་བ་ཡར་སྐུལ་བྱེད་དགོས་པ་དང་།ཤུགས་ཆེན་པོས་མི་རིགས་རིག་གནས་དར་སྤེལ་བྱས་ནས།མི་རིགས་ས་ཁུལ་འཕེལ་རྒྱས་སུ་གཏོང་བར་སྟོབས་ཤུགས་ཆེན་པོ་འདོན་དགོས་པ་དང་།སྐྱེ་ཁམས་ཁོར་ཡུག་སྲུང་སྐྱོབ་བྱ་བར་ཤུགས་བསྣན་ནས།རྒྱུན་སྲིང་འཕེལ་རྒྱས་ཀྱི་ནུས་པ་ཇེ་མཐོར་གཏོང་དགོས་ཟེར།